ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
గిరిజన విద్యార్థుల జాతీయ విద్యా సంస్థ ఆధ్వర్యంలో ఉపాధ్యాయులకు రెండు రోజుల సామర్థ్య నిర్మాణ కార్యక్రమం
ప్రధానాంశాలు:
6 రాష్ట్రాలకు చెందిన 54 ఈఎంఆర్ఎస్ ల ఉపాధ్యాయులకు 2022 డిసెంబర్ 28,29 తేదీల్లో రెండు రోజుల పాటు ముఖాముఖి శిక్షణ కార్యక్రమం
గిరిజన విద్యార్థులకు వీలైనంత త్వరగా కంప్యూటర్ సైన్స్ చదువు అందుబాటులోకి తీసుకు రావటం మీద ఈ వర్క్ షాప్ లో శిక్షణ ఇస్తారు. విద్యార్థులకు చిన్నపాటి లెక్కింపు మొదలు డేటా కోడింగ్ నైపుణ్యాలదాకా నేర్పటమెలాగో చెబుతారు
అమెజాన్ ఫ్యూచర్ ఇంజనీర్ పేరుతో కార్పొరేట్ సామాజిక బాధ్యత కింద చేపట్టిన ఈ కార్యక్రమం లక్ష్యం విద్యార్థులలో కంప్యూటర్ సైన్స్ లాంటి పెద్ద చదువులు చదవటం పట్ల ఆసక్తి పెంచి విజయవంతమైన ఉద్యోగమార్గం ఎంచుకునేట్టు చేయటం. ఈ విషయంలో ఉపాధ్యాయులకు తగిన వనరులు, మద్దతు ఇచ్చి వాళ్ళకి కంప్యూటర్ సైన్స్ పట్ల అవగాహన పెంచటం
గిరిజన విద్యార్థుల జాతీయ విద్యా సంస్థ  రెండు రోజుల ముఖాముఖి కార్యక్రమాన్ని ఈ ఎం ఆర్ ఎస్ టీచర్ల సామర్థ్య నిర్మాణం కోసం ఏర్పాటు చేస్తోంది. అమెజాన్ ఫ్యూచర్ ఇంజనీర్ పేరుతో అమెజాన్ కార్పొరేట్ సామాజిక బాధ్యతను అమలు చేయటానికి లెర్నింగ్ లింక్స్ ఫౌండేషన్  తో కలిసి ఏర్పాటు చేశారు.
ఆధునిక ఇన్ఫర్మేషన్ టెక్నాలజీ పరిచయం వలన విద్యార్థులు భవిష్యత్తు చదువులకు సిద్ధమవుతారు. లెర్నింగ్ లింక్స్ ఫౌండేషన్ అనేది ప్రజోపయోగ సంస్థ. ఇది అమెజాన్ భవిష్యత్ ఇంజనీర్ కార్యక్రమం నిర్వహిస్తుంది. కంప్యూటర్ నైపుణ్యాలమీద విద్యార్థులకు, ఉపాధ్యాయులకు అవసరమైన శిక్షణ ఇస్తుంది.
మొదటి దశలో 28,29 తేదీల్లో న్యూ ఢిల్లీ వై ఏం సీ ఏ ఆడిటోరియంలో రెండు రోజుల ముఖాముఖి శిక్షణ ఉంటుంది. కంప్యూటర్ లాబ్ లు సహా డిజిటల్ మౌలిక సదుపాయాలు అందుబాటులో ఉన్న ఆంధ్రప్రదేశ్, గుజరాత్, మధ్య ప్రదేశ్, ఒడిశా, రాజస్థాన్ తెలంగాణ రాష్ట్రాలలోని 54 ఈ ఎం ఆర్ ఎస్ లలోని టీచర్లకు ఈ శిక్షణ ఉంటుంది.
కంప్యూటర్ సైన్స్ ప్రాధాన్యం, ఉద్యోగావకాశాలో దానికి ఉండే స్థానం గురించి ఉపాధ్యాయుల ద్వారా విద్యార్థులకు తెలియజెప్పే ప్రయత్నం జరుగుతుంది. నాణ్యమైన ఐటీ చదువుల పట్ల అవగాహన పెంచుతారు.
(Visitor Counter : 78
రక్షణ మంత్రిత్వ శాఖ
ఆత్మనిర్భర్ భారత్ లో భాగంగా ఇండియన్ నేవీ కోసం రూ. 1,700 కోట్ల విలువైన 13 లింక్స్-యు2 ఫైర్ కంట్రోల్ సిస్టమ్స్ కోసం బీ ఈ ఎల్ తో ఎం ఓ డీ ఒప్పందం కుదుర్చుకుంది
రక్షణ మంత్రిత్వ శాఖ, మార్చి 30, 2023న, భారత నావికాదళం కోసం 13 లింక్స్-యు2 ఫైర్ కంట్రోల్ సిస్టమ్స్ను కొనుగోలు చేయడానికి భారత్ ఎలక్ట్రానిక్స్ లిమిటెడ్, బెంగళూరుతో ఒప్పందంపై సంతకం చేసింది. లింక్స్-U2 సిస్టమ్ అనేది నావల్ గన్ ఫైర్ కంట్రోల్ సిస్టమ్ దేశీయంగా రూపొందించబడింది మరియు అభివృద్ధి చేయబడింది. ఇది సముద్ర అయోమయ అలాగే గాలి/ఉపరితల లక్ష్యాలను ఖచ్చితంగా ట్రాక్ చేయగలదు మరియు చేదించగలదు. గార్డెన్ రీచ్ షిప్బిల్డర్స్ & ఇంజనీర్స్ మరియు గోవా షిప్యార్డ్ లిమిటెడ్లో దేశీయంగా నిర్మించబడే న్యూ జనరేషన్ ఆఫ్షోర్ పెట్రోల్ వెస్సెల్స్లో 4వ తరం కి చెందిన పూర్తిగా స్వదేశీ పరిజ్ఞానం తో అభివృద్ధి చేయబడిన మరియు తయారు చేయబడిన వ్యవస్థలు అమర్చబడతాయి. ఈ చర్య నాలుగు సంవత్సరాల వ్యవధిలో రెండు లక్షల పనిదినాల ఉపాధిని సృష్టిస్తుంది మరియు ఎం ఎస్ ఎమ్ ఈ లతో సహా వివిధ భారతీయ పరిశ్రమల క్రియాశీల భాగస్వామ్యాన్ని ప్రోత్సహిస్తుంది, తద్వారా రక్షణలో ‘ఆత్మనిర్భర్త’ సాధించడానికి ప్రభుత్వం చేస్తున్న ప్రయత్నాలకు గణనీయంగా దోహదపడుతుంది.
రక్షణ మంత్రిత్వ శాఖ
పదాతిదళ దినోత్సవం
పదాతిదళ దినోత్సవాన్ని భారత సైన్యం నిర్వహించింది. దేశానికి చేసిన సేవలకు గుర్తుగా పదాతిదళ దినోత్సవాన్ని జరిపారు. ఇది  భారత సైన్యానికి చాలా ముఖ్యమైన రోజు. 1947లో ఇదే రోజున భారత సైనికులు తొలిసారిగా శ్రీనగర్ విమానాశ్రయంలో దిగారు. పాకిస్థాన్ మద్దతుతో జమ్ముకశ్మీర్ను ఆక్రమించేందుకు వచ్చిన గిరిజన మూకలను శ్రీనగర్ పొలిమేరల నుంచి తిప్పికొట్టారు. తోకముడిచేలా చేశారు.
పదాతిదళ దినోత్సవంలో భాగంగా; దేశ సేవలో అమరులైన వీర సైనికులకు 'నేషనల్ వార్ మెమోరియల్' వద్ద పుష్పాంజలి ఘటించారు. చీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్, సైనికాధిపతి జనరల్ ఎం.ఎం.నరవణె, సైనికాధికారులు అమర సైనికులకు పుష్ప వందనం సమర్పించారు. ఆపరేషన్ విజయ్, ఆపరేషన్ మేఘదూత్లో పాల్గొన్న బ్రిగేడియర్, వీరచక్ర  ఉమేష్ సింగ్ బవ; సుబేదార్ , మహావీర చక్ర  సంసర్ చంద్; నాయక్, వీరచక్ర  జైరామ్సింగ్ కూడా పదాతిదళ విశ్రాంత యోధుల తరఫున పూలమాలలు సమర్పించారు.
ధైర్యం, త్యాగం, విధుల పట్ల నిస్వార్థ భక్తి, నైపుణ్యానికి పునరంకితం కావాలని; దేశ సమగ్రతను, సార్వభౌమాధికారాన్ని కాపాడుకోవాలన్న సంకల్పం పట్ల ఎల్లవేళలా అప్రమత్తతతో ఉండాలని పదాతిదళ డైరెక్టర్ జనరల్ సైన్యానికి పిలుపునిచ్చారు.
మానవ వనరుల అభివృద్ధి మంత్రిత్వ శాఖ
ఈ సంవత్సరం పదవ తరగతి పరీక్షా ఫలితాల్లో 99.23 శాతం ఉత్తీర్ణత సాధించిన సంస్థల జాబితాలో అగ్రస్థానంలో నిలిచిన - కేంద్రీయ విద్యాలయ సంగథన్
సి.బి.ఎస్.ఈ. పదవ తరగతి ఫలితాలు - 2020 లో మొత్తం సి.బి.ఎస్.ఈ. ఉత్తీర్ణత 91.46 శాతం కాగా, కేంద్రీయ విద్యాలయ సంగథన్ 99.23 శాతం ఉతీర్ణత సాధించింది. కె.వి.ఎస్. వరుసగా రెండవ సంవత్సరం అన్ని సంస్థల విభాగంలో మరోసారి అగ్రస్థానంలో నిలిచింది.
కె.వి.ఎస్. ఫలితాల ముఖ్యాంశాలు :కె.వి.ఎస్. నుండి హాజరైన మొత్తం విద్యార్థులు: 94498ఉత్తీర్ణులైన మొత్తం విద్యార్థులు : 93774మొత్తం మీద ఉత్తీర్ణతా శాతం : 99.23ఉత్తీర్ణులైన మొత్తం బాలుర సంఖ్య : 50591ఉత్తీర్ణులైన మొత్తం బాలికల సంఖ్య : 43183మొత్తం కేంద్రీయ విద్యాలయాల సంఖ్య : 1168100 శాతం ఉతీర్ణత సాధించిన కె.వి. లు : 846
90 శాతం, 95 శాతం మరియు అంతకంటే ఎక్కువ మార్కులు సాధించిన విద్యార్థుల మొత్తం సంఖ్య:
|
|
|
|
90 శాతం, అంతకంటే ఎక్కువ
|
|
95 శాతం, అంతకంటే ఎక్కువ
|
|
విద్యార్థులు
|
|
9104
|
|
1717
(పాఠశాలల వారీగా తులనాత్మక పనితీరు 2020 :
|
|
క్రమ సంఖ్య
|పాఠశాల
||ఉత్తీర్ణతా శాతం
|
|
|
I
|
|
కే.వి.ఎస్.
|
|
99.23
|
|
II
|
|
జే.ఎన్.వి.
|
|
98.66
|
|
III
|
|
సి.టి.ఎస్.ఏ.
|
|
93.67
|
|
IV
|
|
స్వతంత్ర
|
|
92.81
|
|
V
|
|
ప్రభుత్వ
|
|
80.91
|
|
VI
|
|
ప్రభుత్వ సహాయంతో
|
|
77.82
5
కేంద్రీయ విద్యాలయాలలో అఖిల భారత స్థాయిలో ప్రధమ స్థానంలో ఉన్నవారు :
కేంద్రీయ విద్యాలయ, సంబల్పూర్ ఒ.డి.కి చెందిన అభయ్ నాయక్ మొత్తం 500 మార్కులలో 497 మార్కులు  సాధించారు.
హోం మంత్రిత్వ శాఖ
77వ స్వాతంత్ర్య దినోత్సవం సందర్భంగా న్యూదిల్లీలోని చారిత్రాత్మక ఎర్రకోట పైనుంచి జాతిని ఉద్దేశించి ప్రసంగించిన ప్రధాన మంత్రి శ్రీ నరేంద్ర మోదీ; సరిహద్దు గ్రామాల కోసం 'వైబ్రంట్ విలేజ్' కార్యక్రమాన్ని కేంద్ర ప్రభుత్వం ప్రారంభించిందని వెల్లడి
సరిహద్దు గ్రామాలను దేశంలోని చివరి గ్రామాలుగా పరిగణించేవారు, ఇప్పుడు ఆ అభిప్రాయం మారిపోయింది; సరిహద్దు గ్రామాలను చివరి గ్రామాలు కాకుండా మొదటి గ్రామాలుగా ఇప్పుడు పరిగణిస్తున్నారు
దేశ రాజధానిలో స్వాతంత్ర్య దినోత్సవ వేడుకలను వీక్షించేందుకు సరిహద్దు గ్రామాలకు చెందిన 600 మంది గ్రామ పెద్దలను ప్రత్యేక అతిథులుగా ఆహ్వానించారు; ఈ ప్రత్యేక అతిథులు నవ సంకల్పం, శక్తితో మొదటిసారిగా ఇంత దూరం ప్రయాణించి వచ్చారు
దేశ సరిహద్దు గ్రామాల కోసం 'వైబ్రంట్ విలేజ్' కార్యక్రమాన్ని కేంద్ర ప్రభుత్వం ప్రారంభించిందని ప్రధాన మంత్రి శ్రీ నరేంద్ర మోదీ చెప్పారు. 77వ స్వాతంత్ర్య దినోత్సవం సందర్భంగా న్యూదిల్లీలోని చారిత్రాత్మక ఎర్రకోట పైనుంచి జాతిని ఉద్దేశించి ప్రధాన మంత్రి ప్రసంగించారు. సరిహద్దు గ్రామాలను దేశంలోని చివరి గ్రామాలుగా ఒకప్పుడు భావించేవారని, ఆ అభిప్రాయం ఇప్పుడు మారిందని అన్నారు. ఆ గ్రామాలు చివరి గ్రామాలు కాదని, సరిహద్దులో మొదటి గ్రామాలు అని అన్నారు. సూర్యుడు ఉదయించినప్పుడు సూర్యుడి తొలి కిరణం సరిహద్దు గ్రామాన్ని తాకుతుందని, సూర్యుడు అస్తమించేటప్పుడు మరో వైపున ఉన్న గ్రామం చివరి కిరణం ప్రయోజనాన్ని పొందుతుందని ప్రధాని చెప్పారు.
దిల్లీలో జరిగే స్వాతంత్ర్య దినోత్సవ వేడుకలను వీక్షించేందుకు సరిహద్దు గ్రామాలకు చెందిన దాదాపు 600 మంది గ్రామ పెద్దలను ప్రత్యేక అతిథులుగా ఆహ్వానించడం పట్ల ప్రధాన మంత్రి సంతోషం వ్యక్తం చేశారు. నవ సంకల్పం, శక్తితో తొలిసారిగా ఆ ప్రత్యేక అతిథులు ఇంత దూరం వచ్చారని చెప్పారు.
మానవ వనరుల అభివృద్ధి మంత్రిత్వ శాఖ
'అన్ని ఉన్నత విద్యా సంస్థల యొక్క ఆవర్తన మూల్యాంకనం మరియు అక్రిడిటేషన్ను బలోపేతం చేయడానికి పరివర్తన సంస్కరణలు' నివేదికపై అభిప్రాయం/సూచనల కోసం చివరి తేదీ 15 ఆగస్టు, 2023 వరకు పొడిగింపు
ఉన్నత విద్యా సంస్థల అసెస్మెంట్ & అక్రిడిటేషన్ను బలోపేతం చేయడం కోసం భారత ప్రభుత్వం ఐఐటీ కౌన్సిల్ స్టాండింగ్ కమిటీ, ఐఐటీ కాన్పూర్ గవర్నర్ల బోర్డు చైర్పర్సన్ డాక్టర్ కె. రాధాకృష్ణన్ అధ్యక్షతన ఒక ఉన్నత స్థాయి కమిటీని ఏర్పాటు చేసింది. నవంబర్ 03, 2022 తేదీన విడుదల చేసిన ఒక ఆర్డర్ ద్వారా ఈ కమిటీని ఏర్పాటు చేసింది. జాతీయ విద్యా విధానం- 2020 యొక్క దృష్టికోణానికి అనుగుణంగా వ్యూహాత్మక సంస్కరణలను ప్రవేశపెట్టాలని మరియు ధ్రువీకరించదగిన సురక్షితమైన ఉన్నత విద్యా సంస్థల ఆమోదం, అక్రిడిటేషన్ మరియు ర్యాంకింగ్ కోసం సరళమైన, ట్రస్ట్-ఆధారిత, లక్ష్యం మరియు హేతుబద్ధమైన విధానాన్ని అనుసరించాల్సిన అవసరాన్ని కమిటీ పరిగణించింది. సాంకేతికతతో నడిచే ఆధునిక వ్యవస్థల ద్వారా కేంద్రీకృత డేటాబేస్ ద్వారా ఈ ప్రక్రియ చేపట్టేలా చర్యలు తీసుకున్నారు. సంస్థలు/కార్యక్రమాల ఎంపిక కోసం సమాచారం ఎంపికలు చేయడంలో విద్యార్థులకు సక్రమంగా సదుపాయం కల్పించడం, వాటాదారులకు వ్యాపార నిర్వహణను సులభతరం చేయడం వంటి విధానాలను కూడా కమిటీ పరిశీలించింది. అనేక చర్చల తర్వాత, కమిటీ తన ముసాయిదా నివేదికను ‘భారతదేశంలోని అన్ని ఉన్నత విద్యా సంస్థల యొక్క ఆవర్తన మూల్యాంకనం మరియు అక్రిడిటేషన్ను బలోపేతం చేయడం కోసం పరివర్తనాత్మక సంస్కరణలు’పై ఉన్నత విద్యా శాఖ, విద్యా మంత్రిత్వ శాఖ, భారత ప్రభుత్వానికి సమర్పించింది. అంతకుముందు, నివేదికను ఖరారు చేయడం కోసం వాటాదారులందరి నుండి అభిప్రాయం/సూచనలను కోరేందుకు ఈ నివేదిక 19 మే, 2023 నుండి 15 జూలై, 2023 వరకు పబ్లిక్ డొమైన్లో ఉంచబడింది. ఇప్పుడు, పబ్లిక్ డొమైన్లో ఉంచబడిన నివేదికను ఖరారు చేయడం కోసం వాటాదారులందరి నుండి అభిప్రాయం/సూచనలను కోరే చివరి తేదీ 15 ఆగస్టు, 2023 వరకు పొడిగించబడింది. నివేదిక విద్యా మంత్రిత్వ శాఖ వెబ్సైట్  మరియు “MY GOV” పోర్టల్లో అందుబాటులో ఉంది. మీరు మీ ఆలోచనలను feedback_craar@iitgn.ac.inలో పంచుకోవచ్చు లేదా మరిన్ని వివరాల కోసం 'MyGov' పోర్టల్ని సందర్శించవచ్చు: https://rb.gy/ui0q1.
ప్రధాన మంత్రి కార్యాలయం
ప్రధానమంత్రి రాష్ట్రీయ బాల పురస్కార అవార్డులు పొందిన వారితో ప్రధానమంత్రి సంభాషణ బాలలతో మనసు విప్పి ప్రధానమంత్రి ఇష్టాగోష్ఠి సంభాషణ
తాము ఎదుర్కొంటున్న సవాళ్ల విషయంలో మార్గదర్శకం చేయాలని ప్రధానమంత్రిని కోరిన బాలలు
మానసిక ఆరోగ్యం, పరిశోధన`ఇన్నోవేషన్, ఆధ్యాత్మికత సహా భిన్న అంశాలపై బాలల సంభాషణ
ప్రధానమంత్రి శ్రీ నరేంద్ర మోదీ తన నివాసం 7 లోక్ కల్యాణ్ మార్గ్లో ప్రధానమంత్రి రాష్ట్రీయ బాల పురస్కార అవార్డులు పొందిన వారితో సంభాషించారు.
అవార్డుగ్రహీతలందరికీ ప్రధానమంత్రి సావనీర్లు బహూకరించారు. ప్రతీ ఒక్కరితోనూ వారి విజయాలపై వ్యక్తిగతంగా మాట్లాడడంతో పాటు మొత్తం అందరితో కలిసి సంభాషించారు. ఆయన వారందరితోనూ మనసు విప్పి ఇష్టాగోష్ఠిగా చర్చించారు. తాము ఎదుర్కొంటున్న పలు రకాల సవాళ్లపై వారు ఆయనను ప్రశ్నించడంతో పాటు భిన్న అంశాలపై వారు ప్రధానమంత్రి మార్గదర్శకం కోరారు.
మొదట చిన్న సమస్యలు పరిష్కరించడంతో ప్రారంభించి క్రమంగా సామర్థ్యాలు పెంచుకోవాలని, జీవితంలో ముందుకు సాగుతున్న కొద్ది పెద్ద సమస్యలు పరిష్కరించగల విశ్వాసం పొందాలని ప్రధానమంత్రి వారికి సూచించారు. బాలలు మానసిక ఆరోగ్యం విషయంలో ఎదుర్కొంటున్న సమస్యల గురించి ప్రస్తావిస్తూ దానితో ముడిపడి ఉన్న ఆందోళన గురించి మాట్లాడారు. అలాంటి సమస్యల పరిష్కారంలో కుటుంబ సభ్యుల పాత్ర ప్రాధాన్యతను వివరించారు. ఈ సంభాషణ సందర్భంగా చదరంగం ఆడడం, కళలు`సంస్కృతిని కెరీర్గా తీసుకోవడం, పరిశోధన`ఇన్నోవేషన్, ఆధ్యాత్మికత వంటి భిన్న అంశాలపై ప్రధానమంత్రి మాట్లాడారు.
ఇన్నోవేషన్, సామాజికసేవ, విద్యా నైపుణ్యాలు, క్రీడలు, కళలు`సంస్కృతి, సాహసం వంటి భిన్న రంగాల్లో అసాధారణ విజయాలు సాధించిన వారికి కేంద్ర ప్రభుత్వం ప్రధానమంత్రి రాష్ట్రీయ బాల పురస్కార్ అవార్డులు బహూకరిస్తుంది. ప్రతీ ఒక్క అవార్డు గ్రహీతకు రూ.1 లక్ష నగదు, సర్టిఫికెట్ అందిస్తారు. ఈ ఏడాది దేశంలోని భిన్న రాష్ట్రాలు, కేంద్రపాలిత ప్రాంతాలకు చెందిన 11 మందిని విభిన్న విభాగాల్లో బాలశక్తి పురస్కారాలకు ఎంపిక చేశారు. 11 రాష్ట్రాలు, కేంద్రపాలిత ప్రాంతాలకు చెందిన అవార్డు గ్రహీతల్లో ఆరుగురు బాలురు, ఐదుగురు బాలికలు ఉన్నారు. వారు : ఆదిత్య సురేష్, ఎం.గౌరవి రెడ్డి, శ్రేయ భట్టాచార్జీ, సంభవ్ మిశ్రా, రోహన్ రామచంద్ర బాహిర్, ఆదిత్య ప్రతాప్ సింగ్ చౌహాన్, ఋషి శివ ప్రసన్న, అనూష్కా జాలీ, హనయా నిసార్, కోలగట్ల ఆలన మీనాక్షి, శౌర్యజిత్ రంజిత్కుమార్ ఖైరే.
ఆరోగ్య, కుటుంబ సంక్షేమ మంత్రిత్వ శాఖ
79 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
రికార్డు స్థాయిలో 24 గంటల్లోనే 2.5 కోట్ల డోసులు పంపిణీ
97.65 శాతానికి చేరిన రికవరీ రేటు
గత 24 గంటల్లో 35,662 కొత్త కేసులు నమోదు
మొత్తం కేసుల్లో క్రియాశీల కేసులు  1.02 శాతం
వారపు పాజిటివిటీ రేటు  గత 85 రోజులుగా 3 శాతం కంటే తక్కువ
కొవిడ్-19 టీకా కార్యక్రమంలో భారత్ మరో రికార్డు సృష్టించింది. రికార్డు స్థాయిలో ఒక్కరోజులోనే 2.5 కోట్లకుపైగా డోసులను ప్రజలకు అందించింది. దీంతో, టీకా కార్యక్రమం 79 కోట్ల  డోసుల మైలురాయిని దాటింది.
ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన టీకా డోసులు 2.15 కోట్లుగా ఉండగా, రాష్ట్రాలు నివేదించిన ప్రకారం 2.5 కోట్లకు పైగా ఉన్నాయి. 78,49,738 సెషన్ల ద్వారా ఇది సాధ్యమైంది. అర్ధరాత్రి దాటిన తర్వాత వచ్చే తుది నివేదిక ప్రకారం, రోజువారీ టీకాల కచ్చిత సంఖ్యను నవీకరిస్తారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,67,858
|
|
రెండో డోసు
|
|
86,96,165
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,43,570
|
|
రెండో డోసు
|
|
1,44,00,387
|
|
18-44 ఏళ్ల వారు
|
|
మొదటి డోసు
|
|
32,12,63,332
|
|
రెండో డోసు
|
|
5,62,22,452
|
|
45-59 ఏళ్ల వారు
|
|
మొదటి డోసు
|
|
14,93,59,311
|
|
రెండో డోసు
|
|
6,77,70,267
|
|
60 ఏళ్లు పైబడినవారు
|
|
మొదటి డోసు
|
|
9,61,06,803
|
|
రెండో డోసు
|
|
5,17,57,554
|
|
60 ఏళ్లు పైబడినవారు
|
|
79,42,87,699
ఈ అద్భుత విజయం పట్ల దేశ ప్రజలకు ప్రధాన మంత్రి శ్రీ నరేంద్ర మోదీ ట్విట్టర్ ద్వారా అభినందనలు తెలుపుతూ ఈ విధంగా వ్యాఖ్యానించారు:
"రికార్డు స్థాయి టీకా కార్యక్రమంపై ప్రతి భారతీయుడు గర్విస్తాడు"
ఈ రికార్డు సాధించినందుకు కేంద్ర ఆరోగ్య శాఖ మంత్రి శ్రీ మన్సుఖ్ మాండవీయ కూడా దేశ ప్రజలను అభినందించారు. దేశంలోని ఆరోగ్య సంరక్షణ సిబ్బందికి ఈ విజయాన్ని అంకితం చేశారు.
గత 24 గంటల్లో 33,798 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,26,32,222 కు పెరిగింది.
దేశవ్యాప్త రికవరీ రేటు 97.65 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 83వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 35,662 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,40,639. దేశంలోని మొత్తం పాజిటివ్ కేసుల్లో ఇది 1.02 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,48,833 పరీక్షలు చేశారు. దేశవ్యాప్తంగా ఇప్పటివరకు 55.07 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.02 శాతంగా ఉంది. గత 85 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.46 శాతంగా ఉంది. రోజువారీ పాజిటివిటీ రేటు గత 19 రోజులుగా 3 శాతం కంటే తక్కువగా, 102 రోజులుగా 5 శాతం కంటే తక్కువగా నమోదవుతోంది.
(Visitor Counter : 122
భారత పోటీ ప్రోత్సాహక సంఘం
ఆకాష్ ఎడ్యుకేషనల్ సర్వీసెస్ లిమిటెడ్లో నిర్దిష్ట వాటాను బైజూస్ సొంతం చేసుకోవటానికి, తర్వాత బైజూస్లో ఏఈఎస్ఎల్ విలీనానికి సీసీఐ ఆమోదం
ఆకాష్ ఎడ్యుకేషనల్ సర్వీసెస్ లిమిటెడ్ లో నిర్దిష్ట వాటాను థింక్ & లెర్న్ ప్రైవేట్ లిమిటెడ్  సొంతం చేసుకోవటానికి, తర్వాత బైజూస్లో ఏఈఎస్ఎల్ విలీనానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం 2002లోని సెక్షన్ 31 ప్రకారం ఈ ఒప్పందానికి ఆమోదముద్ర వేసింది.
ప్రతిపాదిత ఒప్పందం ద్వారా, ఏఈఎస్ఎల్ను బైజూస్ విలీనం చేసుకుని, బైజూస్ పేరిట మాత్రమే కార్యకలాపాలు సాగిస్తుంది. అంటే, ఏఈఎస్ఎల్పై సంపూర్ణ, ఏకైక నియంత్రణను బైజూస్ పొందుతుంది.
మన దేశంలో ఏర్పాటైన ప్రైవేటు లిమిటెడ్ సంస్థ బైజూస్. నేరుగా, తన అనుబంధ సంస్థల ద్వారా ఆన్లైన్ విద్య సేవలను ఇది అందిస్తోంది. ప్రాథమిక, మాధ్యమిక పాఠ్యాంశాలతోపాటు, దేశ, విదేశాల్లోని ఇంజినీరింగ్, వైద్య విద్య వంటి ప్రవేశ పరీక్షలకు సన్నద్ధమయ్యేందుకు శిక్షణ సేవలను సాంకేతికత ఆధారిత విద్యావేదిక ద్వారా అందిస్తోంది.
ఏఈఎస్ఎల్, మన దేశంలో ఏర్పాటైన పబ్లిక్ లిమిటెడ్ సంస్థ. ఏఈఎస్ఎల్, నేరుగా లేదా తన అనుబంధ సంస్థ అయిన ఆకాష్ ఎడ్యుటెక్ ప్రైవేట్ లిమిటెడ్ ద్వారా లేదా తన శాఖల ద్వారా, ఇంజినీరింగ్, మెడికల్, ఒలింపియాడ్స్, నేషనల్ టాలెంట్ సెర్ట్ ఎగ్జామినేషన్ వంటి పరీక్ష సన్నద్ధత సేవలతోపాటు ప్లస్2 విద్యార్థులకు పాఠ్యాంశ ఆధారిత శిక్షణను అందిస్తుంది.
సీసీఐ సవివర ఆదేశం రావలసివుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
'మట్టితో చేసిన నాన్-ఎలక్ట్రిక్ కూలింగ్ క్యాబినెట్' కోసం ప్రమాణాలు నిర్దేశించిన బ్యూరో ఆఫ్ ఇండియన్ స్టాండర్డ్స్ 
సుస్థిర అభివృద్ధి కోసం ఐక్యరాజ్య సమితి నిర్ణయించిన ఆరు లక్ష్యాలను చేరుకునేందుకు దోహదపడనున్న ప్రమాణాలు
మిట్టి కూల్ రిఫ్రిజిరేటర్ అభివృద్ధి చేసిన గుజరాత్ కు చెందిన శ్రీ మన్సుఖ్ భాయ్ ప్రజాపతి
'మట్టితో చేసిన నాన్-ఎలక్ట్రిక్ కూలింగ్ క్యాబినెట్' కోసం దేశంలో ప్రమాణాలను నిర్దేశించేందుకు ఏర్పాటైన బ్యూరో ఆఫ్ ఇండియన్ స్టాండర్డ్స్  IS 17693: 2022 అనే భారతీయ ప్రమాణాన్ని అభివృద్ధి చేసింది.
గుజరాత్ రాష్ట్రానికి చెందిన శ్రీ మన్సుఖ్ భాయ్ ప్రజాపతి పర్యావరణహితమైన ఈ సాంకేతికతను అభివృద్ధి చేసి "'మిట్టి కూల్ రిఫ్రిజిరేటర్'గా నామకరణం చేశారు.
మట్టితో తయారు చేసే శీతలీకరణ క్యాబినెట్ నిర్మాణం మరియు పనితీరు అంశాలను బ్యూరో ఆఫ్ ఇండియన్ స్టాండర్డ్స్ ప్రమాణాలు నిర్దేశిస్తాయి. శ్రీ మన్సుఖ్ భాయ్ ప్రజాపతి అభివృద్ధి చేసిన "'మిట్టి కూల్ రిఫ్రిజిరేటర్" బాష్పీభవన శీతలీకరణ సూత్రం ఆధారంగా పనిచేస్తుంది. విద్యుత్ అవసరం లేకుండా పాడైపోయే ఆహార పదార్థాలను దీనిలో నిల్వ చేసుకోవచ్చు. పేదరికం, ఆకలి నిర్మూలన , లింగ సమానత్వం, సరసమైన స్వచ్ఛమైన ఇంధన వినియోగం , పరిశ్రమ, ఆవిష్కరణ, మౌలిక సదుపాయాలు మరియు బాధ్యతాయుతమైన వినియోగం, ఉత్పత్తికి సంబంధించి ఐక్యరాజ్య సమితి నిర్దేశించిన 17 సుస్థిర అభివృద్ధి లక్ష్యాలలో ఆరు లక్ష్యాలను చేరుకోవడానికి నెరవేర్చడంలో బ్యూరో ఆఫ్ ఇండియన్ స్టాండర్డ్స్ అభివృద్ధి చేసిన ప్రమాణం సహాయపడుతుంది.
'మిట్టి కూల్ రిఫ్రిజిరేటర్" కూరగాయలు, పండ్లు, పాలు నిల్వ చేసుకోవడానికి నీటిని శీతలీకరించడానికి ఉపయోగపడుతుంది. మట్టితో తయారు చేయబడిన సహజ రిఫ్రిజిరేటర్ గా ఇది పనిచేస్తుంది. ఎటువంటి విద్యుత్ అవసరం లేకుండా నిల్వ చేయబడిన ఆహార పదార్థాలకు 'మిట్టి కూల్ రిఫ్రిజిరేటర్" సహజమైన చల్లదనాన్ని అందిస్తుంది. పండ్లు, కూరగాయలు మరియు పాలు వాటి నాణ్యత క్షీణించకుండా సహేతుకంగా తాజాగా నిల్వ ఉంటాయి.
'మిట్టి కూల్ రిఫ్రిజిరేటర్" వల్ల అనేక ఉపయోగాలు లభిస్తాయి. కుండల సంస్కృతి సంప్రదాయం మరియు వారసత్వాన్ని పునరుద్ధరించడం లో ఇది ప్రభావవంతమైన పాత్ర పోషిస్తుంది. ప్రజలకు తిరిగి మెరుగైన ఆరోగ్యకరమైన జీవన మార్గాలను అందుబాటులోకి తేవడం, స్థిరమైన వినియోగాన్ని ప్రోత్సహించడం, ప్రజలకు ఆర్థిక సాధికారత కల్పించడం, చల్లని హరిత ప్రపంచాన్ని అభివృద్ధి చేయడం, ఆర్థిక అభివృద్ధి మరియు ఉపాధి అవకాశాలు కల్పించడం, గ్రామీణ మహిళల అభ్యున్నతికి తోడ్పడడం ద్వారా వారిని ఆర్థికంగా స్వతంత్రులను చేయడం లాంటి అవకాశాలను 'మిట్టి కూల్ రిఫ్రిజిరేటర్" కల్పిస్తుంది.
క్షేత్ర స్థాయిలో వ్యక్తులు, స్థానిక సమాజం ఆవిష్కరణలను అభివృద్ధి చేసేందుకు సహకారం ప్రోత్సాహం అందిస్తున్న నేషనల్ ఇన్నోవేషన్ ఫౌండేషన్ భాగస్వామ్యంతో రాష్ట్రపతి భవన్లో  జరిగిన ఇన్నోవేషన్స్ స్కాలర్స్ ఇన్-రెసిడెన్స్ ప్రోగ్రామ్ 4వ బ్యాచ్లో ప్రదర్శించబడింది. ఏ సాంకేతిక రంగంలో నైనా అధికారిక రంగం నుంచి ఎటువంటి సహాయం లేకుండా వినూత్న ఆవిష్కరణలు, వృత్తిపరమైన అభివృద్ధి అంశాలలో నేషనల్ ఇన్నోవేషన్ ఫౌండేషన్ సహాయం అందిస్తుంది.
శీతలీకరణ అనేది ఆహార నిల్వ సాంకేతిక విజ్ఞాన శాస్త్రం. బ్యాక్టీరియా పెరుగుదలను అరికట్టి వస్తువుల జీవిత కాలాన్నిపెంచి వాటిని వినియోగించేందుకు వీలు కల్పిస్తుంది.
ప్రపంచ ప్రజల జీవన శైలిని సాంకేతికత మరియు అభివృద్ధి శాసిస్తున్న సమయంలో మన దేశంలో ఇప్పటికీ సాంప్రదాయ శీతలీకరణ విధానాలను అనేక మంది ప్రజలు అనుసరిస్తున్నారు. కర్మాగారంలో తయారు చేసిన వివిధ రకాల పదార్థాల ఉత్పత్తులు మార్కెట్ను ఆక్రమించే వరకు మట్టి కుండలు భారతీయ వంటశాలలలో అంతర్భాగంగా ఉన్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
యూనియన్ బ్యాంక్ అందిస్తున్న MSME రూపే క్రెడిట్ కార్డ్ను ప్రారంభించిన కేంద్ర MSME మంత్రి నారాయణ్ రాణే
సింధుదుర్గ్ / ముంబై | 25 ఫిబ్రవరి 2022
సింధుదుర్గ్ జిల్లాలో జరుగుతున్న రెండు రోజుల సూక్ష్మ, చిన్న, మధ్య తరహా పరిశ్రమల మంత్రిత్వ శాఖ సమాలోచన కార్యక్రమంలో సూక్ష్మ, చిన్న & మధ్య తరహా పరిశ్రమల శాఖ కేంద్ర మంత్రి శ్రీ నారాయణ్ రాణే ఈరోజు సింధుదుర్గ్ లో యూనియన్ బ్యాంక్ ఆఫ్ ఇండియా యూనియన్ MSME రూపే క్రెడిట్ కార్డ్ ను ప్రారంభించారు. నేషనల్ పేమెంట్స్ కార్పొరేషన్ ఆఫ్ ఇండియా  సహకారంతో యూనియన్ బ్యాంక్ ఆఫ్ ఇండియా ఈ కార్డును అందిస్తోంది. ఇది MSMEలకు వారి వ్యాపార సంబంధిత కార్యాచరణ ఖర్చులను తీర్చడానికి సరళీకృత చెల్లింపు విధానాన్ని అందిస్తుంది.
రూపే కార్డ్ నిరంతర తక్షణ డిజిటల్ చెల్లింపులు, వడ్డీ రహిత చెల్లింపు కాలం అందుబాటులో ఉంచే ప్రయోజనాలను అందిస్తుంది. రుణాల కోసం వసూలు చేసే సాధారణ రేటుకు సమానమైన వడ్డీ రేటును కలిగి ఉంటుంది. MSME రుణగ్రహీతలు తమ వ్యాపార ఖర్చులపై 50 రోజుల వరకు వడ్డీ రహిత చెల్లింపు వ్యవధిని ఆస్వాదించగలరు. ఈ కార్డ్ కస్టమర్లకు వారి వ్యాపార సంబంధిత కొనుగోళ్లపై EMI సౌకర్యాన్ని కూడా అందిస్తుంది. MSMEలు ఈ కార్డ్ లో సమర్థవంతమైన వ్యాపార సేవలను పొందుతారు, ఇది చాలా డిజిటల్ ప్లాట్ఫారమ్ లలో తమ వ్యాపారాన్ని చేపట్టడంలో వారికి సహాయపడుతుంది.
RuPay క్రెడిట్ కార్డ్ MSMEల కోసం చెల్లింపు విధానాన్ని సులభతరం చేయడంతోపాటు వేగవంతం చేస్తుంది, అదే సమయంలో బ్యాంకు ఒక్కొక్క లావాదేవీ పర్యవేక్షించడానికి వీలు కల్పిస్తుంది. డిజిటల్ చెల్లింపు సాధన అందుబాటులో ఉన్నందున క్రెడిట్ కార్డ్ వ్యాపారాల ద్వారా నగదు ఉపసంహరణ డిమాండ్ను కూడా తగ్గిస్తుంది.
ఇతర ప్రయోజనాలలో ప్రమాద బీమా కవరేజ్, లాంజ్ యాక్సెస్ రూపే కార్డ్ లపై NPCI అందించే ఇతర అనుమతులూ ఉన్నాయి. ఇది కాకుండా, ఈ కార్డ్ MSMEల కోసం వివిధ రకాల అదనపు ఫీచర్లు మరియు వ్యాపార సేవలూ అందిస్తుంది.
MSME సమావేశం సందర్భంగా మొదటి బ్యాచ్ రూపే కార్డులను ఎంపిక చేసిన MSME వ్యవస్థాపకులకు కేంద్ర మంత్రి అందచేశారు.
కార్పొరేట్ వ్యవహారాల మంత్రిత్వ శాఖ
కేరళలోని కోవలంలో 2-రోజుల "స్వతంత్ర డైరెక్టర్ల పరిచయ కార్యక్రమాన్ని" నిర్వహిస్తోన్న ఐఐసిఏ
భారత ప్రభుత్వ కార్పొరేట్ వ్యవహారాల మంత్రిత్వ శాఖకు సంబంధించిన అపెక్స్ థింక్ ట్యాంక్ అయిన ఇండియన్ ఇన్స్టిట్యూట్ ఆఫ్ కార్పొరేట్ అఫైర్స్  ఈరోజు "స్వతంత్ర డైరెక్టర్లకు రెండు రోజుల పరిచయ కార్యక్రమాన్ని" ప్రారంభించింది. భారతదేశంలో కార్పొరేట్ పాలనా శ్రేష్ఠతను అభివృద్ధి చేయడంలో ప్రభుత్వ దార్శనికతను నిబద్ధతను ఇది నొక్కి చెబుతుంది.
ఐఐసిఎలోని స్కూల్ ఆఫ్ కార్పొరేట్ గవర్నెన్స్ & పబ్లిక్ పాలసీ హెడ్ డాక్టర్ నిరజ్ గుప్తా..కార్యక్రమంలో పాల్గొన్నవారిని మరియు వక్తలను స్వాగతించడం ద్వారా ఈవెంట్ను ప్రారంభించారు. ప్రోగ్రాం సారాంశాన్ని ఆమె నొక్కిచెబుతూ.. డాక్టర్ గుప్తా ఇండిపెండెంట్ డైరెక్టర్ల  వృత్తినిపుణీకరించడం, వారి నిజమైన స్వాతంత్ర్యం, వారి ప్రభావాన్ని పెంచడం మరియు ఐఐసిఏచే సూచించబడిన శాశ్వత అభ్యాస నైతికత యొక్క ప్రాముఖ్యతను హైలైట్ చేశారు. ప్రభుత్వ మరియు ప్రైవేట్ రంగాల మధ్య సహజీవన అభ్యాస సామర్థ్యాన్ని కూడా తెలిపారు.
ఈ కార్యక్రమం ప్రముఖ సెంట్రల్ పబ్లిక్ సెక్టార్ ఎంటర్ప్రైజెస్  మరియు ప్రముఖ ప్రైవేట్ రంగ సంస్థల యొక్క విభిన్న మిశ్రమం నుండి 60 మంది ప్రముఖ డైరెక్టర్ల దృష్టిని ఆకర్షించింది. ప్రఖ్యాత హాజరైన వారిలో భారత్ పెట్రోలియం కార్పొరేషన్ లిమిటెడ్, కొచ్చిన్ షిప్యార్డ్స్,యుసిఓ బ్యాంక్, పిడబ్ల్యుసీ, జె&కె బ్యాంక్, పవర్ గ్రిడ్ కార్పొరేషన్, ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ, ఎంఎస్టిసి లిమిటెడ్, పవర్ ఫైనాన్స్ కార్పొరేషన్ మరియు ఇండియన్ రైల్వే ఫైనాన్స్ కార్పొరేషన్ ప్రతినిధులు ఉన్నారు.
సెషన్లు గౌరవనీయమైన ఫ్యాకల్టీ సభ్యుల ప్యానెల్ నుండి అంతర్దృష్టులను కలిగి ఉండేలా షెడ్యూల్ చేయబడ్డాయి:
- శ్రీ. పార్వతీశం కంచినానందం, కంపెనీ సెక్రటరీ మరియు చీఫ్ లీగల్ ఆఫీసర్, టాటా స్టీల్
- డాక్టర్ అశోక్ హల్దియా, మాజీ ఎండీ & సిఈఓ, పిటిసి ఇండియా ఫైనాన్షియల్ సర్వీసెస్.
- శ్రీ. శశాంక్ కర్నాడ్, భాగస్వామి & సిఈఓ- ఫోరెన్సిక్ సర్వీసెస్, మహాజన్ & ఐబారా.
- శ్రీ అజయ్ నానావతి, మాజీ ఛైర్మన్, సిండికేట్ బ్యాంక్.
- శ్రీ. నౌషీర్ మీర్జా, ప్రొఫెషనల్ ఇండిపెండెంట్ డైరెక్టర్ బహుళ కంపెనీ బోర్డులలో పనిచేస్తున్నారు.
- శ్రీ. రాబిన్ బెనర్జీ, ఛైర్మన్, న్యూక్లియాన్ రీసెర్చ్ ప్రైవేట్. లిమిటెడ్
- శ్రీ. మోహన్ ఆర్. లవి, ప్రఖ్యాత ఆర్థిక సలహాదారు.
కార్యక్రమ సమన్వయకర్తలుగా శ్రీ. మనోజ్ సింగ్, చీఫ్ ప్రోగ్రామ్ ఎగ్జిక్యూటివ్,ఎస్ఓసిజిపిపి, ఐఐసిఏ, మరియు శ్రీ. మాథ్యూ జాన్, ప్రోగ్రామ్ మేనేజర్, నేషనల్ సిఎస్ఆర్ అవార్డ్స్ సెక్రటేరియట్, ఐఐసీఏ వ్యవహరిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 130.92 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 22.70 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,30,92,52,950
|
|
అందుబాటులోని నిల్వలు
|
|
22,70,93,531
130.92 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 22.70 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
భారతదేశం యొక్క తొలి ప్రైవేట్ రాకెట్ ‘విక్రమ్-ఎస్’ ను విజయవంతం గా ప్రయోగించినందుకుఇస్రో కు మరియు ఇన్-స్పేస్ కు అభినందనల ను తెలిపిన ప్రధాన మంత్రి
భారతదేశాని కి చెందిన తొలి ప్రైవేట్ రాకెట్ విక్రమ్-సబ్ఆర్బిటల్ ప్రయోగించడం లో సఫలం అయినందుకు భారతీయ అంతరిక్ష పరిశోధన సంస్థ  ను మరియు ఇన్-స్పేస్  ను ప్రధాన మంత్రి శ్రీ నరేంద్ర మోదీ అభినందించారు. ఈ రాకెట్ ను స్కై రూట్ ఏరో స్పేస్ అభివృద్ధిపరచింది.
ప్రధాన మంత్రి అనేక ట్వీట్ లలో -
‘‘స్కై రూట్ ఏరో స్పేస్ రూపొందించిన రాకెట్ ‘విక్రమ్-ఎస్’ ఈ రోజు న శ్రీహరి కోట నుండి నింగికి ఎగయడం భారతదేశాని కి ఒక చరిత్రాత్మక క్షణం అని చెప్పాలి. ఇది భారతదేశం ప్రైవేట్ అంతరిక్ష పరిశ్రమ యొక్క ప్రయాణం లో ఒక ముఖ్యమైనటువంటి మైలు రాయి గా ఉన్నది. ఈ అసాధారణ కార్యాన్ని సాధ్యం చేసినందుకు @isro కు మరియు @INSPACeIND కు ఇవే అభినందన లు.’’
‘‘ఈ కార్యసిద్ధి మన యువత లో ఉన్న అపార ప్రతిభ కు ఒక నిదర్శన గా ఉంది. 2020వ సంవత్సరం జూన్ లో తెర మీదకు వచ్చిన అంతరిక్ష రంగ సంబంధి సంస్కరణల తాలూకు పూర్తి ప్రయోజనాన్ని మన యువతీయువకులు స్వీకరించారు.’’ అని పేర్కొన్నారు.